Plaaslike saamtrek waar gelowiges vir land bid | Krugersdorp News
How heart attack strikes the youth - 33 mins ago
Big guys with big hearts - 33 mins ago
Plaaslike saamtrek waar gelowiges vir land bid
'n Paar gelowiges het dit goed gedink om geleenthede vir Wes-Randers te reël.
Angus Buchan nooi Suid-Afrika om saam met hom te bid vir die land en die regering. Foto: angusbuchan.co.za.
Dit is nie vir almal moontlik om Angus Buchan se biddaggeleentheid hierdie Saterdag (22 April) by te woon nie, daarom maak dit sin dat verskillende areas reg oor die land ook sulke kleiner byeenkomste sal reël waar gelowiges, ten spyte van hul teologiese of politieke oortuigings in eenheid byeen kan kom om die aangesig van God te soek.
'n Paar gelowiges het dit goed gedink om so 'n geleentheid aan die Wes-Rand te reël, naamlik die Biddag vir Vrede wat Saterdag vanaf 10vm by Dorothyweg 15 in Heuningklip gaan plaasvind. André van Zyl is die spesiale geestelike motiveringspreker vir die geleentheid. Vir meer besonderhede skakel 072 463 6036.
Daar word ook 'n spesiale, luukse bus gereël wat om 3vm daardie dag na Bloemfontein vertrek. Dié wat wil saamgaan kom by die Prisma Kerk in Sparrowstraat, Rant-en-Dal bymekaar. Koste van die busrit is R380 per persoon en vir 'n ekstra R100 kan jy ontbyt ook geniet. Skakel vir Mari Ackerman by 082 4151 355 of 011 665 1790 om jou plek te bespreek.
Die NG Krugersdorp-Oos Gemeente gaan ook 'n biddag by die kerkgebou in Lismorestraat, Kenmare hou. Ds Anton Ferreira gaan die verrigtinge behartig wat om 12uur die middag afskop.